Verdagte vas oor liggaam in kattebak | Maroela Media
Verdagte vas oor liggaam in kattebak
Die vuurwapen en ammunisie waarop daar beslag gelê is. (Foto: SAPD)
'n 30-jarige man is in hegtenis geneem in verband met 'n voorval vroeër die week toe 'n man se liggaam in die kattebak van 'n uitgebrande motor in Ocean View in Kaapstad gevind is.
Sers. Noloyiso Rwexana, woordvoerder van die polisie, sê die man is deur speurders en misdaadvoorkomingsbeamptes van die SAPD in Ocean View vasgetrek. Daar is tydens die inhegtenisneming op 'n ongelisensieerde vuurwapen en ammunisie beslag gelê.
Volgens Rwexana is die oorledene se motorsleutel ook in die verdagte se besit gevind.
Besonderhede oor die gebeure wat gelei het tot die oorledene se dood is tans baie skraps. Volgens mediaberigte word daar vermoed dat die man die slagoffer van 'n kaping was. Daar word beweer dat hy geskiet en in die kattebak van sy voertuig ingedwing is, waarna die kapers met hom in die voertuig weggejaag het.
Die motor is Woensdag uitgebrand op Slangkopweg gevind met die man se liggaam in die kattebak.
Rwexana het gesê nog inhegtenisnemings word verwag.
Man in hof ná stemlokaal brand
Twee dood in botsing buite Potch
Ek as mens skaam my somtyds om as " ñ mens" verwys te word as jy sien wat een aan ñ ander kan doen!
Net een woord siek. Die persoon het terug gekeer na sy motor nadat hy branderplank gery het en toe ontvoer is. Jou lewe is noks werd nie. Ongelukkig sal hulle nie die doodstrsf inbring nie want dit sal 'n 24/7 besigheid wees. Simpatie en gebed met naasbestaandes